OpenLLM-France/wikimedia huggingface dataset:
# Juan Quero Barroso

Juan Quero Barraso (Vallecas, Madrid, 17 d'octubre de 1984) és un futbolista madrileny, que ocupa la posició de davanter.

## Trajectòria

Després de passar per les categories inferiors del Reial Madrid, recala al modest DAV Santa Ana. L'estiu del 2005 marxa a l'AD Alcorcón, de Segona B. La temporada campanya 06/07 fitxa pel Polideportivo Ejido, però la Federació Espanyola de Futbol va dictaminar que l'acord no era legal i retorna a l'Alcorcón.
La temporada 07/08 signa pel CD Numancia. Eixe any els sorians pugen a primera divisió, i el vallecà contribueix amb tres gols en 28 partits, la majoria de suplent. A la màxima categoria disputa 25 partits amb els castellans, de nou sent suplent en gairebé tots els partits.
L'estiu del 2009 fitxa pel Rayo Vallecano.

## Referències

* ↑ Quero se tiene que incorporar al Alcorcón

## Enllaços externs

* Fitxa del jugador
# Andròmac el vell

Andròmac el Vell (en llatí Andromachus, en grec antic Ἀνδρόμαχος) va ser un metge nascut a Creta, anomenat «el Vell» per distingir-lo del seu fill Andròmac el jove, que també era metge.
Era el metge de Neró i és especialment conegut per ser la primera persona que va rebre el títol d'Arquiatre (Archiater). Va inventar una medecina anomenada Theriaca Andromachi que va gaudir de bona reputació fins al segle xix. Galè l'esmenta en dues de les seves obres. Andròmac va escriure la forma d'elaboració d'aquesta Theriaca Andromachi en un poema elegíac en grec, format per cent setanta quatre versos i dedicat a Neró, que Galè reprodueix, i diu que Andròmac va triar aquesta forma de transmissió perquè era més fàcil de recordar que la prosa i es prestava menys a les alteracions. Alguns autors pensen que va escriure un tractat de farmàcia, però sembla que aquesta obra era del seu fill.

## Referències

* ↑ «Andròmac el vell». Gran Enciclopèdia Catalana. Barcelona: Grup Enciclopèdia Catalana.
* ↑ [https://quod.lib.umich.edu/m/moa/acl3129.0001.001/188?page=root;rgn=full+text;size=100;view=image;q1=AndromachusSmith,+William+(ed.).+Dictionary+of+Greek+and+Roman+biography+and+mythology.+Vol.+I.++Boston:+Little,+Brown,+&+Comp.,+1867,+p. 173. ]
# Andròmac de Xipre

Andròmac de Xipre (en llatí Andromachus, en grec antic Ἀνδρόμαχος) fou un militar i almirall xipriota.
Era el comandant de la flota dels prínceps de Xipre durant el setge de Tir per Alexandre el Gran l'any 332 aC. Probablement és el mateix Andròmac que tot seguit va ser nomenat governador de Celesíria i Fenícia, i que un temps després va ser cremat fins a la mort pels samaritans revoltats.

## Referències

* ↑ 3.Andromachus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 172
# Juan Rana

Cosme Pérez, més conegut com a Juan Rana, (Tudela de Duero, 1593 — Madrid, 1672) fou un cèlebre actor còmic espanyol del segle d'or.
# Anselm Toia Cazorro

Anselm Toia Cazorro (Osca, c. 1909 - el Camp de la Bota, 12 de març de 1939) va ser un polític català d'origen aragonès, radicat a Badalona.
Va ser militant del Partit Obrer d'Unificació Marxista (POUM) i membre del seu comitè. Va ser nomenat conseller-regidor de l'Ajuntament de Badalona l'octubre de 1936, d'acord amb les normes dictades per la Generalitat de Catalunya el mateix mes. En acabar la guerra civil va romandre a Badalona, pensant que no patiria una forta repressió en no haver comès delictes de sang. Tanmateix, va ser sotmès a un Consell de Guerra el 4 de febrer de 1939 i condemnat a mort. Va ser executat el 12 de març de 1939 al Camp de la Bota, víctima de la repressió franquista.

## Referències

* 1 2 Solé i Sabaté, Josep Maria. La repressió franquista a Catalunya, 1938-1958. Barcelona: Edicions 62, 1985, p. 346.
* 1 2 Villarroya i Font, Joan. Revolució i guerra civil a Badalona 1936-1939. Badalona: Ajuntament de Badalona, 1985, p. 48, 208.
* 1 2 3 Casals i Cortès, Núria; Padró i Werner, Jordi. Història gràfica de Badalona. vol. 2. Badalona: Museu de Badalona, 1993, p. 68.
* ↑ Villarroya i Font, Joan (ed.). Diari de Guerra de Josep M. Cuyàs Tolosa. vol. 1. Badalona: Museu de Badalona, 2006, p. 954.
# Andres Gostin

Andres Gostin (Azkoitia, 1966) és un periodista basc que ensenya a la facultat de Huhezi de la Universitat de Mondragón. Està especialitzat en crítica i anàlisi cinematogràfica i audiovisual.
Va estudiar Periodisme a la Universitat del País Basc. Va formar part del grup fundador del diari en èuscar Euskaldunon Egunkaria i va treballar-hi mentre va existir, en el disseny i altres àmbits. Quan va tancar, va posar-se a disposició del substitut temporal, l'Egunero.
Va fer el salt del periodisme a la docència arribat el segle xxi. Va presentar una tesi a la Universitat de Mondragón el 2015 i s'hi va doctorar. El treball en qüestió es titula XX. Erditik aurrerako indarkeria politikoaren errepresentazioa euskarazko fikziozko ikus-entzunezkoetan (lit. ‘XX. La representació de la violència política de l'Edat Mitjana en endavant en l'audiovisual basc de ficció’).

## Referències

* ↑ Asensio Lozano, Maite. «Zerbait inportante egin zuten» (en basc). Berria, 08-12-2015. [Consulta: 17 març 2023].
* ↑ «'Egunero' eta eguneroko beste lanak» (en basc). Zeruko Argia, 09-03-2003. [Consulta: 17 març 2023].
* ↑ Urkizu, Urtzi. «Historia munduari kontatzeko» (en basc). Berria, 07-11-2017. [Consulta: 17 març 2023].
# Khodja Sadeddin

    per l'ancestre dels beilicats de Karaman, vegeu beilicat dels karamànides
Hoca Sadeddin Efendi (el nom Sadeddin es transcriu també com Sa'düddin, Sa'd ad-Din, Sa'd al-Din, Sa’adeddin, Sadeddin i encara altres), transcripció moderna al turc del nom transcrit en turc otomà com Khodja o Khoja Efendi Sad al-Din ibn Hasan Djan ibn Hafiz Muhammad Isfahani (Istanbul 1536 – 2 d'octubre de 1599) fou un erudit turc, polític i historiador preceptor del príncep després sultà Murat III.
Fill d'un funcionari de la cort (i net d'un notable passat als otomans després de la batalla de Çaldiran el 1514, va fer estudios religiosos i fou mestre a la madrassa d'Istanbul i a una mesquita. Mort el preceptor (khodja o khoja) del príncep Murad va ocupar aquest càrrec el maig de 1573 i en endavant fou conegut com a Khodja Efendi. Va esdevenir influent i quan Mehmet III va pujar al tron el 1595 es va dirigir a ell com a conseller en afers internacionals. El 1596 es va produir en el setge d'Egri (Erlau) i el 20 d'octubre de 1596 va aconsellar al sultà d'aguantar i així es va aconseguir el triomf a la batalla de Mezö-Keresztes (Hač Ovasi). La pujada com a gran visir de Cigalazade Yusuf Sinan Pasha el 27 d'octubre de 1596 el va fer caure en desgràcia i poc després (28 de gener de 1597) fou revocat com a preceptor. La desgràcia va durar un any i dos mesos i el sultà quan va poder el va rehabilitar (març de 1598) i a més de ser restaurat com a preceptor, el va nomenar Shaykh al-Islam, amb el títol de djami al-riyasatayn. Després del 1590 va ocupar les funcions de mufti i va morir el 1599 durant la pregària.
Va escriure Tâc üt-Tevârîh (Tadj ut-Tewarikh, “Corona d'Històries”), una història de l'Imperi Otomà en prosa i vers.

## Referències

* Hoca Sadeddin Efendi, Tâcü't-tevârih. Sad. İsmet Parmaksızoğlu, vols. 1-5, Kültür Bakanlığı, Ankara, 1974-1979 reimpressió: 1999.
** Vol. 1: Osman Gazi, Orhan Gazi, Hüdevendigar Gazi ve Yıldırım Han Devirleri.
** Vol. 2: Yıldırım Han'dan Fatih Sultan Mehmed'e.
** Vol. 3: Fatih Sultan Mehmed ve İkinci Beyazid Dönemi.
** Vol. 4: Şehzadelerin Girişimleri - Selimname ve Yavuz Sultan Selim Dönemi.
** Vol. 5: Hatime. Orijinal karton kapaklarında.
* Saad ed-dini scriptoris turcici Annales turcici usque ad Muradem I cum textu turcico impressi. Traduït al Latin, editat i anotat per Adam F. Kollár. Viena: 1755.
# Joseph Goutorbe

Joseph Goutorbe (Fleury, 25 d'abril de 1916 - Saussay, 14 de març de 2002) va ser un ciclista francès, que fou professional entre 1938 i 1955. Sols se li coneixen tres victòries, però dues d'elles d'un cert prestigi, la París-Camembert de 1942 i el Critèrium Internacional de 1945, uns anys difícils pel ciclisme per culpa dels efectes de la Segona Guerra Mundial.

## Palmarès

* 1937
** 1r a la París-Ezy
* 1942
** 1r a la París-Camembert
* 1945
** 1r al Critèrium Internacional

### Resultats al Tour de França

* 1938. Abandona (13a etapa)

## Enllaços externs

* Fitxa de Joseph Goutorbe a sitiodeciclismo.net
# Kharitónovo (Nóvgorod)

* Per a altres significats, vegeu «Kharitónovo».
Kharitónovo (en rus: Харитоново) és un poble (un possiólok) de l'óblast de Nóvgorod, a Rússia, segons el cens del 2010 no tenia cap habitant.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Kharino (raion de Gaini)

Kharino (en rus: Харино) és un poble del krai de Perm, a Rússia, que forma part del raion de Gaini. El 2010 tenia 823 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-07-10. [Consulta: 10 setembre 2014].
# Nikolàienko

Nikolàienko - Николаенко (rus) - és un khútor del krai de Krasnodar, a Rússia. Es troba als vessants septentrionals del Caucas occidental, a la vora esquerra del riu Pxekha, a 6 km al sud-oest d'Apxeronsk i a 88 km al sud-est de Krasnodar, la capital.
Pertany al municipi de Neftegorsk.
# Kneïs

Kneïss o Kneïs (Djzirat el Bessila) és una petita illa situada a la costa nord del Golf de Gabes, prop de Skhira, a la governació de Sfax, delegació de Ghériba, a Tunísia. Fou declarada reserva natural el 18 de desembre de 1993, dedicada als ocells, i un lloc protegit per la convenció de Barcelona segons el Conveni de Ramsar.
Va estar habitada fins al 1993 per dos centenars de pescadors i recollidors de closques; alguns pescadors encara s'hi acosten de l'abril a l'octubre i hi fan activitats que no ajuden als ocells, utilitzant també la poca fusta i vegetació de l'illa. Al costat hi ha els illots de Djzirat El Hajar, Djzirat El Laboua i Djzirat El Jazirat el Rhabia. La superfície de tot el grup és 5,85 km².

## Referències

* ↑ «Kneiss iles | DOPA Explorer». dopa-explorer.jrc.ec.europa.eu. [Consulta: 11 juny 2022].
* ↑ «Kneiss iles | Ramsar Site». dopa-explorer.jrc.ec.europa.eu. [Consulta: 11 juny 2022].
* ↑ «Iles Kneiss avec leurs zones intertidales». Servicio de Información sobre Sitios Ramsar, 07-11-2007. [Consulta: 11 juny 2022].
* ↑ Chenchouni, Haroun; Errami, Ezzoura; Rocha, Fernando; Sabato, Luisa. Exploring the Nexus of Geoecology, Geography, Geoarcheology and Geotourism: Advances and Applications for Sustainable Development in Environmental Sciences and Agroforestry Research: Proceedings of the 1st Springer Conference of the Arabian Journal of Geosciences (CAJG-1), Tunisia 2018 (en anglès). Springer, 2018-11-27, p. 33. ISBN 978-3-030-01683-8.
* ↑ Jean-Paul Moatti, Stéphane Thiébault (eds). The Mediterranean region under climate change: A scientific update (en anglès). IRD Éditions, 2018-11-19, p. 370. ISBN 978-2-7099-2220-3.
| Tunísia | Illes de Tunísia |
| illes: Quèrquens (Gharbi, Chergui, Roumédia, Safnou i Ghermedi), Djerba, Guetaïa el Gueblia, Guetaïet el Baharia, Jeliji, Kneïs, Djalita (La Galite), Zembra, Zembretta, Illes Kuriat, Illes Kingliar, El Kani, Bilou, Ile Plane |||
# Otto Marseus van Schrieck

Otto Marseus van Schrieck (Nimega, 1619 - Amsterdam, 1678) fou un pintor neerlandès de l'Edat d'Or neerlandesa. Són molt coneguts els seus quadres de boscos, flora i fauna.

## Biografia

Durant 1648-1657 va viure a Roma i Florència, junt amb els seus companys Matthias Withoos i Willem van Aelst, fins que es va establir definitivament a Amsterdam.
El 25 d'abril de 1664, es va casar amb Margarita Gysels, filla del gravador Cornelio Gysels. D'acord amb la biografia d'Otto escrita per Arnold Houbraken, a la seva etapa romana es va unir als «Bentvueghels» -associació informal de pintors flamencs i alemanys residents a Roma, establerta cap a 1620-, i era conegut com a «snuffelaer» (olisqueador) pel seu costum de capturar llargandaixos i serps estranys. El biògraf cita l'esposa del pintor, qui afirmava que el seu marit mantenia llargandaixos i serps en captivitat com a models per a les seves pintures.
Va ser un dels pintors que va treballar en els àlbums botànics d'Agnes Block.
* Plantes silvestres i papallones en un paisatge boscós (1670)
* Campanetes, gripau, i insectes (1660)
* Gerro amb flors i papellones (1669)

## Referències

* ↑ Caldwell, Joan. Handbook of the Collection of New Orleans Museum of Art. New Orleans Museum of Art, 1995, p. 41. «Otto Marseus van Schrieck»
# Shi Lianxing

Shi Lianxing (xinès simplificat: 石联星, pinyin: Shí Liánxīng; Huangmei, Hubei,1914 - 1984) fou una actriu xinesa.

## Biografia

Graduada a l'escola secundària provincial de Hubei, el 1932 va ensenyar a Ruijin, a l'Àrea soviètica central, i va desenvolupar activitats teatrals. Després de l'incident del 13 d'agost, va marxar a Changsha, on interpretaria obres com Fengle de muqin i Zhuangding. El 1940, marxa a Guangxi i va interpretar Guojia Zhishang i Richu. El 1941, va anar a Guilin i s'uneix a la Companyia teatral de la Nova Xina. El 1944, va marxa a Yan'an, unint-se al Partit Comunista de la Xina el 1948. El 1949, comença fer d'actriu a les produccions de la Dongbei, protagonitzant el biopic dedicat a Zhao Yiman, i va guanyar el premi a millor intérpret al V Festival Internacional de Cinema Txec el 1950. Més tard, va exercir com a directora del Teatre d'Art Popular de Pequín, i va dirigir Yuren zhi Jia, Hong yan, i d'altres.

## Referències

* ↑ 《广西话剧志》编委会编. 广西话剧志. 南宁：广西人民出版社, 2008.11, p. 259. ISBN 978-7-219-06045-2.
* ↑ 张海赴等主编. 中华英烈词典 1840-1990. 北京：军事译文出版社, 1991.08, p. 91. ISBN 7-80027-131-5.
# Mas Gili

El Mas Gili és un edifici de Montgat (Maresme) inclòs a l'Inventari del Patrimoni Arquitectònic de Catalunya.

## Descripció

Es tracta d'una masia de tipus basilical, formada per una planta baixa, un pis i un cos central més elevat i cobert per una teulada de dos vessants. A la façana, conserva un portal adovellat d'arc de mig punt, i una finestra treballada en forma d'arc conopial lobulat, d'estil gòtic. Conserva també altres obertures amb les llindes i brancals de pedra, així com un rellotge de sol. L'accés al recinte de l'edifici està format per una porta reixada de ferro, entre dos pilons construïts en la seva totalitat amb maó, i sobre la qual s'inscriu la data de 1889. A l'interior es conserva una premsa de vi de l'any 1713.

## Referències

* ↑ «Mas Gili». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# Miguel Trallero Gargallo

Miguel Trallero Gargallo, més conegut pel pseudònim Trallero d'A va ser un dibuixant de còmic i caricaturista de premsa català. Es destaca la seua habilitat a l'hora d'utilitzar la bafarada múltiple. Va publicar a Flashmen, Mata Ratos i El Jueves.

## Sèries

| Títol | Any | Publicació |
| La República de Jauja | 1974 | Flashmen |
| Los chanchullos de la Cía | 1975 | Flashmen |
| Las tierras del señorito | 1977 | El Jueves |

## Referències

* 1 2 3 4 5 CUADRADO (1996), pp. 760.
* ↑ Miguel Tallero a Lambiek comicpedia

## Bibliografia

* Cuadrado, Jesús. Diccionario de uso de la historieta española (1873-1996) (en castellà). Madrid: Compañia Literaria, 1996. ISBN 84-8213-054-4.
# SpaceX CRS-8

SpaceX CRS-8, també coneguda com a SpX-8, va ser una missió del programa Commercial Resupply Service a l'Estació Espacial Internacional (EEI) que va ser llançada el 8 d'abril de 2016, a les 20:43 UTC. Va ser el 23è vol d'un coet Falcon 9, el desè vol per la nau espacial de subministrament no tripulada Dragon de SpaceX i la vuiena missió operacional de SpaceX contractada per la NASA sota un contracte de Commercial Resupply Services. La càpsula va transportar 3100 kg de càrrega a l'EEI, inclòs el Bigelow Expandable Activity Module (BEAM), un prototip d'hàbitat espacial inflable lliurat a través del tronc del vehicle, que romandrà acoblat a l'estació durant dos anys de proves de viabilitat en òrbita.
Després de transportar la càrrega útil a la seva trajectòria orbital, la primera etapa del coet va tornar a entrar a les capes més denses de l'atmosfera i va aterrar verticalment a la plataforma d'aterratge oceànica Of Course I Still Love You nou minuts després del llançament, aconseguint una fita molt sol·licitada en programa de desenvolupament del sistema de llançament reutilitzable d'SpaceX.
La primera etapa de Falcon 9 recuperada (SN:B1021) a partir d'aquesta missió es va convertir en el primer a volar de nou, el llançament del satèl·lit SES-10 el 30 de març de 2017.

## Referències

* ↑ Hartman, Daniel W. «Status of the ISS USOS». NASA Advisory Council HEOMD Committee, 01-07-2014. Arxivat de l'original el 18 de febrer 2017. [Consulta: 26 octubre 2014].
* ↑ «NASA to Test Bigelow Expandable Module on Space Station». NASA, 16-01-2013. Arxivat de l'original el 20 de gener 2013. [Consulta: 16 gener 2013].
* ↑ Thomson, Iain «SpaceX to deliver Bigelow blow-up job to ISS astronauts». The Register, 14-03-2015 [Consulta: 27 abril 2015].
* ↑ Drake, Nadia «SpaceX Rocket Makes Spectacular Landing on Drone Ship». National Geographic, 08-04-2016 [Consulta: 8 abril 2016]. «To space and back, in less than nine minutes? Hello, future.»
* ↑ Grush, Loren «SpaceX makes aerospace history with successful launch and landing of a used rocket». The Verge, 30-03-2017 [Consulta: 31 març 2017].

## Enllaços externs

* CRS-8 Mission Overview at NASA.gov
* CRS-8 Press Kit Arxivat 2016-04-09 a Wayback Machine. at SpaceX.com
# SpaceX CRS-5

SpaceX CRS-5, també conegut com a SpX-5, és una missió espacial de subministraments a la International Space Station, contractada a la NASA, va ser llançada el 10 de gener de 2015. És el setè vol del Dragon SpaceX no tripulada.
El llançament estava previst per al 19 desembre 2014 des de SLC-40 (Space Launch Complex 40) de l'Estació de la Força Aèria de Cap Canaveral, amb acoblament amb l'Estació Espacial Internacional prevista per a dos dies després. El llançament es va ajornar al 6 gener 2015, a causa dels problemes trobats durant les proves d'encesa estàtica a la rampa Cap Canaveral realitzada el 16 de desembre, però poc abans de la posada en marxa es va produir un problema amb dos accionadors d'empenta de la segona etapa i després el llançament va ser posposat de nou 9 i 10 de gener de 2015. igual que en altres missions, la càpsula lliurarà subministraments als astronautes i els experiments científics en nom de la NASA.
Serà la primera vegada que SpaceX intentarà l'aterratge de la primera etapa del portador Falcon 9, que es proporciona en una plataforma flotant en l'Oceà Atlàntic. Això es farà des d'una plataforma petroliera condicionat per l'aterratge de la primera etapa de l'empresa llançadora.

## Referències

* ↑ «Worldwide launch schedule». Spaceflightnow, 12-10-2014. [Consulta: 12 ottobre 2014].

## Enllaços externs

* NASA Commercial Resupply launch hub
* SpaceX CRS-5 mission press kit
# TB

«TB o Tb» té aquests significats:
* Tb, abreviatura de terbi, element químic amb nombre atòmic 65 de la sèrie dels lantanoides
* TB, acrònim de terabyte, unitat d'emmagatzematge informàtic
* Tb, abreviatura de terabit, unitat d'informació o d'emmagatzemament informàtic
* TB (Maryland), comunitat no incorporada al Comtat de Prince George's, a l'estat nord-americà de Maryland
* TB, abreviatura de tuberculosi, malaltia infecciosa causada per algunes espècies de micobacteris
# Stanisław Ruziewicz

Stanisław Ruziewicz (Kolomia, 29 d'agost de 1889 - Lviv, 12 de juliol de 1941) va ser un matemàtic polonès.

## Vida i Obra

Va ser deixeble de Wacław Sierpiński; iva obtenir el doctorat el 1913 a la universitat de Lwów (actual Lviv, Ucraïna). La seva tesi era sobre les funcions continues que no son diferenciables. Va ser nomenat professor de la pròpia universitat i rector de l'Acadèmia de Comerç Exterior de Lwów. Durant la Segona Guerra Mundial la ciutat va ser ocupada per l'exèrcit nazi alemany el 1941. Ruziewicz va ser arrestat i assassinat per la Gestapo el 12 de juliol de 1941, durant la Masacre de Professors de Lwów.
El problema de Ruziewicz, que pregunta sobre la caracterització de certe propietats de la mesura de Lebesgue sobre la esfera, porta el seu nom en honor seu.

## Referències

* ↑ Stanisław Ruziewicz al Mathematics Genealogy Project.
* ↑ Wacław Sierpiński, as quoted in Rotkiewicz, A. «W. Sierpiński's works on the theory of numbers». Rendiconti del Circolo Matematico di Palermo, 21, 1972, pàg. 5–24. DOI: 10.1007/BF02844227.: In July 1941 one of my oldest students Stanislaw Ruziewicz was murdered. He was a retired full professor of Jan Kazimierz University in Lvov, the last rector of Foreign Trade Academy in Lvov, an outstanding mathematician and an excellent teacher.
* ↑ Lubotzky, Alexander. «2 The Banach–Ruziewicz Problem». A: Discrete Groups, Expanding Graphs and Invariant Measures. Basel: Birkhäuser Verlag, 2010, p. 7–18. ISBN 978-3-0346-0331-7.
# Strange Cargo

Strange Cargo és un film estatunidenc dirigida per Frank Borzage que s'estrenà el 1940.

## Argument

Verne, un convicte empresonat a l'Illa del Diable, vol escapar-se, per a la qual cosa intenta involucrar Julie, una noia del saloon, que el delata a les autoritats. Però Verne ho intenta novament junt amb altres convictes, i en la seva fugida troba novament Julie...

## Repartiment

* Joan Crawford: Julie
* Clark Gable: Verne
* Ian Hunter: Cambreau
* Peter Lorre: Mr. Pig
* Albert Dekker: Moll
* J. Edward Bromberg: Flaubert
* Eduardo Ciannelli: Telez
* John Arledge: Dufond
* Frederick Worlock: Grideau
* Bernard Nedell: Marfeu
* Victor Varconi: El pescador
# Taifa de Lisboa

L'emirat d'al-Uixbuna o taifa de Lisboa (àrab: طائفة الأشبونة, ṭāʾifat al-Uxbūna) fou un petit estat de curta durada que es va crear al voltant d'aquesta ciutat, a conseqüència de problemes successoris de l'emirat de Batalyaws (Badajoz).
A la mort de l'eslau Sàbur (1022), emir de Batalyaws, el seu visir, Abd-Al·lah ibn Muhàmmad ibn al-Àftas va prendre el poder ignorant els drets dels seus dos fills, Abd-al-Malik ibn Sàbur i Abd-al-Aziz ibn Sàbur, que van reclamar els seus drets des de Lisboa. Allí, els dos germans al principi i més tard únicament el primer d'ells, van suportar els atacs d'Ibn al-Aftàs. La ciutat seria reincorporada a Batalyaws en data incerta, anterior a 1045.
# Sèrbia i Montenegro al Festival d'Eurovisió de Joves Músics

Sèrbia i Montenegro va debutar com a estat independent al Festival d'Eurovisió de Joves Músics 2006, a Viena, Àustria.
Després del referèndum d'independència de Montenegro, des del 2007 Sèrbia i Montenegro tenen la possibilitat de participar en l'esdeveniment com a dos estats separats. De fet, el primer va debutar l'any 2008 (única participació sèrbia), mentre que Montenegro no ha expressat mai el desig de participar en la competició.

## Participacions

Llegenda
| Any | Seu | Artista | Instrument | Final | Semifinal |
| 2006 | Viena | Marija Godjevac | Piano | No es va classificar | - |

## Referències

* ↑ «Serbia & Montenegro | Country profile | Eurovision Young Musicians - Cologne 2014», 18-10-2014. Arxivat de l'original el 2014-10-18. [Consulta: 1r març 2024].
# Souleymane Oulare

Souleymane Oulare (Conakry, 16 d'octubre de 1972) és un exfutbolista belgo-guineà. Ocupava la posició de davanter.
Ha estat Futbolista de l'Any a Bèlgica de 1999, el mateix any que va guanyar la Bota d'Èben, la qual premia el millor futbolista africà que actua a la Lliga Jupiter belga. Ambdós guardons els va assolir gràcies als 17 gols que van pujar al seu equip, el Racing Genk, al capdavant del Campionat de Lliga.

## Equips

* 1991/92 SK Sint-Niklaas 2a Div
* 1992/94 SK Beveren
* 1994/96 SV Waregem (94/95 a 2a Div)
* 1996/99 RC Genk
* 1999/00 Fenerbahçe SK
* 2000/01 UD Las Palmas
* 2001/03 Stoke City 2a Div
* 2003/04 KBHZ
* 2005/06 CS Visé 3a Div